Povodom Otvorenih vrata škole i Dana škole, 16.10. posjetio nas je bivši učenik naše škole, Dragutin Ranogajec. Susret s Dragutinom Ranogajcem odvijao se u školskoj knjižnici. Nazočilo nas je par učenika koji smo nestrpljivo čekali i potajno pogledavali i pregledavali naša pitanja koja smo pripremili, uz nazočnost pedagogice škole, Ivane Trtoman i učiteljice njemačkog jezike Petre Vrhovec.

Kad je gospodin Ranogajec stigao, intervju je mogao početi.Isprva smo bili malo sramežljivi i šutljiviji,ali u ugodnom društvu našeg gosta,brzo smo se raspričali i saznali puno toga. Tako nam je gospodin Ranogajec rekao, da se tada škola zvala osnovna škola Radoboj. Naziv Sida Košutić je dobila kasnije. U ono vrijeme,učenici su bili pioniri. Ponešto smo o tome čuli od svojih roditelja. Slavilo se,ali drugačije nego danas. Bio je to državni praznik.

Nakon osnovne škole,upisao je srednju trgovačku školu. Odluka je pala u razgovoru s roditeljima. Na mjestu današnjeg doma u Radoboju,bio je dučan i kao najstariji od sedmero brače,trebalo je razmišljati o budučem poslu kako bi mogao pomoći kod kuće. 1989.godine otvorio je svoj obrt i postao aktivan u obrtničkim društvima. Bio je predsjednik trgovačkog sektora. Jedan je od osnivača Obrtničke komore krapinsko zagorske županije i vodio je obrtničku komoru grada Krapine. Predlagao je rješenja za bolje sutra obrtnika.

Zanimalo nas je,je li zadovoljan svojim poslom. Kaže da ponekad treba paziti što želimo jer bi nam se moglo i ostvariti. Izvana puno toga izgleda dobro,ali kada uđemo unutra,vidimo da nije baš onako kako smo zamišljali. Potrebno je puno promjena i prilagodbe.

Hrvatska gospodarska komora provodi projekt promocije deficitarnih zanimanja. Puno županijskih komora provodi taj projekt uz potporu županija. Projekt kreće početkom ožujka kada dolaze u osnovne škole i predstavljaju deficitarna zanimanja ali i ostale nastavne programe. Za učenike koji upišu neke od dva ili tri najdeficitarnija zanimanja,predviđene su stipendije. Pokušavaju približiti trogodišnja zanimanja koja nikako nisu manje vrijedna.

Učenici „naučnici“ tada dolaze u radionice učiti svoj zanat. Obrtnička komora s vlasnicima obrta sklapa ugovor o naukovanju. Gospodin Ranogajec smatra da treba postrožiti uvjete za izdavanje licenci jer su mnogi naučnici bili iskorištavani. Ne može se dozvoliti da dijete uđe u radionu bez odgovarajućih uvjeta. Potrebna je radna pedagogija,odnosno sposobnost prenošenja znanja drugima. Sud časti može uzeti licencu i zatvoriti obrt. Naučnik mora učiti struku po zadanom programu u skladu s programom u školi.

Učinilo nam se da je zadano vrijeme prekratko za sve ono što nas je zanimalo i što nam je naš gost još htio reći,ali zahvaljujemo mu se na dolasku i vremenu provedenom s nama i nadamo se ponovno nekom skorom susretu.